Masakri u Jošanici i Slatini
Masakri u Jošanici i Slatini predstavljaju masovno ubistvo oko 300 Bošnjaka ovih dviju općina koje su krajem 1942. počinili četnici. Zločini su počeli već padom ovih područja u četničke ruke tokom augusta. U Grdijevićima je 57 osoba zatočeno u kuću koja je potom spaljena. Od septembra je na području Jošanice ubijeno 200 osoba. Došlo je i do slučajeva silovanja, a neke su žene bježeći od četnika izvršile samoubistvo skokom u Drinu.